เรื่องร้องเรียน (ถนน) วันที่ 2022-07-23 03:30:11 — แขวงดินแดง เขตดินแดง กรุงเทพมหานคร
มีเรื่องผู้พิการที่ใคร่ขอมาเล่าให้ฟังและโปรดช่วยหาทางอำนวยให้ฝ่ายพัฒนาชุมและสวัสดิการสังคมของทุกสำนักงานเขต ทำงานได้โดยง่าย ด้วยการปรับระเบียบ ออกกฎระเบียบให้เขาทำได้ด้วย

เรื่องมีอยู่ว่าผมเป็นผู้ดูแลนางสาวสมพร เกียรติกำจร ผู้เป็นป้าของข้าพเจ้าซึ่งเป็นทั้งผู้พิการและผู้สูงอายุ และเมื่อ 29 ธ.ค. 64 ข้าพเจ้าได้พาคุณป้าสมพรไปย้ายที่อยู่มาอยู่บ้านเลขที่ 320 ซอยเพชรเกษม 28 แขวงคูหาสวรรค์ เขตภาษีเจริญ กรุงเทพมหานคร ซึ่งเดิมมีชื่ออยู่ที่ 48 ซอยลาดกระบัง 36 แขวงลาดกระบัง เขตลาดกระบัง กรุงเทพมหานคร
โดยเมื่อวันที่ 29 ธ.ค. 64 นั้น ก็หวังว่าจะทำการย้ายการรับเบี้ยความพิการ และ การรับเบี้ยยังชีพผู้สูงอายุในคราวเดียว เนื่องจากข้าพเจ้าหยุดงาน เสียค่าเดินทางมาแล้ว จึงไปติดต่อฝ่ายพัฒนาชุมชนฯ สำนักงานเขตภาษีเจริญ ผลคือทำการลงทะเบียนรับเบี้ยความพิการได้อย่างเดียว เนื่องจากในส่วนของผู้สูงอายุไม่รับในเดือน ธ.ค. 64 ให้มาใหม่ต้นปี 65 ข้าพเจ้าก็ต้องเสียเวลา ไปดำเนินการเรื่องเบี้ยยังชีพผู้สูงอายุอีกครั้ง ซึ่งก็ต้องไปติดต่อกับฝ่ายพัฒนาชุมชนฯ สำนักงานเขตภาษีเจริญ โดยข้าพเจ้าไปเมื่อ 5 ม.ค. 65 ก็ได้ใบตอบรับลงทะเบียนมาเรียบร้อย ซึ่งเบี้ยความพิการ และ เบี้ยยังชีพผู้สูงอายุ ข้าพเจ้าได้รับมอบอำนาจจากคุณป้า ให้รับเข้าบัญชีธนาคารชื่อข้าพเจ้า ทั้งเบี้ยความพิการ และ เบี้ยผู้สูงอายุ แต่ในเดือน ม.ค. 65 เบี้ยความพิการ เข้าบัญชีข้าพเจ้าปกติ แต่เบี้ยยังชีพผู้สูงอายุ ยังไปโอนเข้าบัญชีของนางเพียงเพ็ญ ชาญสมัย ผู้เป็นป้าของข้าพเจ้าอีกท่านหนึ่ง ซึ่งเสียชีวิตไปแล้ว ข้าพเจ้ามีความแปลกใจมาก ก็ในเมื่อคนคนเดียวกัน ดำเนินการเหมือนกันทั้ง 2 เบี้ย เพียงแค่เบี้ยยังชีพผู้สูงอายุอาจมีรายละเอียดแตกต่างไปบ้าง คือ สำนักงานเขตภาษีเจริญ จะเป็นผู้เริ่มจ่ายตั้งแต่ ต.ค. 65 แต่ตั้งแต่ ม.ค. 65 - ก.ย. 65 ทางสำนักงานเขตลาดกระบังเป็นผู้จ่าย ก็ในเมื่อแจ้งย้าย แจ้งเปลี่ยนบัญชีธนาคารทั้งคู่แล้ว ทำไมปฏิบัติให้เหมือนกันไม่ได้ สำนักงานเขตภาษีเจริญ และสำนักงานเขตลาดกระบัง ก็เป็นส่วนราชการของกรุงเทพมหานครมิใช่หรือ ทำไมจะต้องให้ข้าพเจ้านำเอกสารต่างๆ เดินทางจากภาษีเจริญ ไปแจ้งฝ่ายพัฒนาชุมชนฯ สำนักงานเขตลาดกระบังอีก เพื่อให้โอนเบี้ยยังชีพผู้สูงอายุเข้าบัญชีข้าพเจ้า ถามว่าระเบียบ หลักเกณฑ์ต่างๆ ปรับใช้ผ่านเทคโนโลยีได้ไหม ในเมื่อเจ้าหน้าที่ของสำนักงานเขตภาษีเจริญ ก็ได้รับเอกสาร พบเห็นเจอหน้า ทั้งข้าพเจ้า ทั้งคุณป้าสมพรแล้ว ยังต้องพิสูจน์ยังต้องให้หยุดงาน เสียค่าเดินทางไปกลับ เพื่อเดินเรื่องที่สำนักงานเขตลาดกระบังอีกหรือ  ฝากให้คิดนะครับว่านี้ขนาดส่วนราชการกรุงเทพมหานครด้วยกันยังอำนวยการให้ประชาชนได้แบบนี้ แถมยังตอบทาง ศูนย์รับเรื่องราวร้องทุกข์ของรัฐบาล 1111 ไปว่าผมไม่ได้แจ้งว่าเจ้าของบัญชีเดิมได้เสียชีวิตไปแล้ว ถามจริง ฝ่ายพัฒนาชุมชนฯ ก็อยู่ในสำนักงานเขต ที่มีงานทะเบียน เช็คไม่ได้หรือว่าตาย หรือถ้าบอกว่าเช็คไม่ได้ ไม่ใช่หน้าที่ ถามจริง แล้วผมจะไปแจ้งเปลี่ยนมาเป็นบัญชีธนาคารชื่อผมทำไม ถ้าเจ้าหน้าที่รอบคอบ ทำไมไม่ถามให้สิ้นกระแสความ แต่อย่างนึงโอนเข้าบัญชีผมได้อีกอันไปโอนเข้าบัญชีชื่อป้าที่เสียไปแล้ว แบบนี้คือมีความรับผิดชอบ รอบคอบ พอสมควรไหม 
ประเด็นต่อมา ถามว่าถ้าป้าของข้าพเจ้าย้ายมาจากเชียงราย หรือจังหวัดไหน ไม่ต้องถ่อกลับไปหรือครับ นี่เบี้ยยังชีพผู้สูงอายุ ออกมาเพื่อช่วยเหลือ ซึ่งป้าสมพร ก็ไม่ได้แต่งงาน ไม่มีรายได้ พิการหูหนวกอีกต่างหาก ข้าพเจ้าในฐานะหลาน ลูกของน้องสาวคุณป้าสมพร ก็รับมาดูแล แต่ระเบียบไม่อำนวย ถ้าอยากได้ก็ต้องทำแบบนี้ เจ้าหน้าที่ผู้ปฏิบัติ ถ้าเขาเจอว่าระเบียบมันไม่อำนวยให้ประชาชนได้รับความสะดวก เขามีสิทธิที่จะปรับปรุงงาน มีสิทธิที่จะประยุกต์อะไรได้ไหม ไทยแลนด์ 4.0 จะเกิดไม่ได้เลยนะครับ ถ้าทั้งผู้ออกระเบียบ ผู้ปฏิบัติไม่ดูรายละเอียดและปรับปรุงให้ดีขึ้นเรื่อยๆ นี่ประชาชนเสียภาษีให้รัฐซื้อคอมพิวเตอร์ มีอินเตอร์เน็ต มีระบบบันทึกภาพต่างๆ ระบบส่งข้อมูลสารสนเทศทาง Email ไลน์ หรือแม้แต่จะส่งหนังสือราชการ กระดาษ หมึกพิมพ์ ค่าไปรษณีย์ ก็ภาษีประชาชนจ่ายมาทั้งนั้น จะประสานกัน ระหว่างส่วนราชการด้วยกันไม่ได้เลยหรือ ทำไมไม่นำมาประยุกต์ใช้ นี่ผมนำมาเล่าให้อ่าน ไม่ใช่ว่าเขาไม่แก้ไขให้นะครับ เขาแก้ไขให้โดยที่ผมไม่ต้องเดินทางจากภาษีเจริญไปลาดกระบังแล้ว แต่ผมไม่มั่นใจว่าเขาทำกับประชาชนทุกคนให้ได้รับความสะดวกแบบผมไหม หรือแก้เฉพาะผม คนอื่นก็ลำบากต่อไป ในการนี้จึงใครขอร้องเรียนให้หาทางช่วยเหลือเจ้าหน้าที่ในฝ่ายพัฒนาชุมชนและสวัสดิการสังคม ได้ทำงานให้ประชาชนง่ายขึ้น ประชาชนได้รับความสะดวกขึ้นด้วยเถิดครับ